Luchas (gyvenvietė)

Luchas () – miesto tipo gyvenvietė Rusijoje, Ivanovo srities rytuose, 30 km į pietryčius nuo Vičiugos, prie Lucho upės. Rajono centras. Maisto (sūrio), katilų ir žemės ūkio įrangos pramonė. Apylinkėse vaistinėms reikmėms renkamos pakalnutės.

Yra XVII–XVIII a. trijų cerkvių architektūrinis ansamblis, elektrinio suvirinimo inžinieriaus Nikolajaus Benardoso muziejus, Lucho piliakalnis su atstatytais pilies vartais.

2020 m. 97,9 % Lucho gyventojų buvo rusai.Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения по городским округам и муниципальным районам

 Istorija 
Luchas istoriniuose šaltiniuose minimas 1493 m., rašant apie totorių antpuolį prieš Lucho tvirtovę (spėjama, pastatyta 1410 m.).Города и веси. Лух (часть 1) // ivarh.ru. Iki 1797 m. buvo apskrities centras. Iki 1959 m. turėjo miesto statusą, vėliau tapo miesto tipo gyvenviete.

 Šaltiniai 

Kategorija:Ivanovo srities gyvenvietės